wickkiey/tamil-wikipedia-markdown huggingface dataset:
# வாங்கரி மாத்தாய்



**வாங்கரி மாத்தாய்** (*Wangari Maathai*, ஏப்ரல் 1, 1940 - செப்டம்பர் 25, 2011) கென்யாவைச் சேர்ந்த அரசியல்வாதியும் சுற்றுச்சூழல் ஆர்வலரும் ஆவார். 1991 ஆம் ஆண்டு சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருதைப் பெற்றார். 2004ஆம் ஆண்டு பேண்தகு வளர்ச்சி, அமைதிப் பணிகளுக்காக அமைதிக்கான நோபெல் பரிசு பெற்றார். இவர் காடுகளைக்காக்க பசுமை பட்டை இயக்கம் (Green Belt Movement) என்ற ஒன்றைத்துவக்கினார்.  

## பிறப்பும் கல்வியும்

கென்யாவில் நையேரி மாவட்டத்தில் உள்ள இகிதி என்னும் சிற்றூரில் பிறந்தார். ஆப்பிரிக்க நாட்டுப் பெண்கள் போல் அல்லாமல் கல்வியில் சிறந்து விளங்கினார்.இளங்கலை முதுகலைப் படிப்புகளை அமெரிக்காவில் முடித்தார்.1971 இல் கென்யாவிலேயே முதல் டாக்டர் பட்டம் பெ ற்றபெண்மணி இவரே.  
நைரோபிப் பல்கலைக் கழகத்தில் முதல் பெண் பேராசிரியர் என்னும் மதிப்பையும் பெற்றார்.  

## சுற்றுச்சூழல் பணி

1977இல் தம் பேராசிரியப் பணியைத் துறந்தார்.அந்த ஆண்டில் உலகச் சுற்றுச் சூழல் நாள் அன்று (சூன் 5) தம் வீட்டின் தோட்டத்தில் ஒன்பது செடிகளை நட்டு மரங்களை வளர்க்கும் பணியில் ஈடுபட்டார்.இவ்வாறு பசுமைப் பட்டை இயக்கம் என்பதைத் தொடங்கினார்.ஆப்பிரிக்கக் காடுகளை மீண்டும் உருவாக்குவதும் காடுகள் அழிப்பினால் ஏற்பட்ட மக்களின் வறுமையை ஒழிப்பதும் இவ்வியக்கத்தின் நோக்கங்கள் ஆகும்.30 ஆண்டுகளில் மூன்று கோடி மரங்களை வளர்க்க ஏழைப் பெண்களைத் திரட்டினார்.இவற்றோடு மக்கள் கல்வி,குடும்பக் கட்டுப்பாடு ஊட்டச் சத்து  
ஊழல் எதிர்ப்பு ஆகியவற்றிலும் பசுமை பட்டை அமைப்பு ஈடுபட்டது.1980 களில் பெண்களுக்கான தேசியக் கவுன்சிலின் தலைமைப் பொறுப்பை ஏற்றார்.பின்னர் சனநாயக ஆதரவு இயக்கத்தின் தலைவர்களில் ஒருவராக ஆனார்.நைரோபில் இருந்த ஒரே பூங்காவான உகூரு என்னும் பூங்காவை அழித்து 62 அடுக்குகள் கொண்ட பெரிய கட்டடத்தைக் கட்ட அரசு முனைந்தபோது மாத்தாய் போராட்டம் நடத்தியதால் அந்தத் திட்டம் கைவிடப்பட்டது.பல்வேறு சமூக முன்னேற்றங்களுக்கான போராட்டங்களில் இவர் ஈடுபட்டதால் மீண்டும் மீண்டும் சிறைப்படுத்தப் பட்டார்.கண்ணீர் புகைக்குண்டு, தடியடி இவரைப் பதம் பார்த்தன.இவருடைய இடைவிடா போராட்டங்களினால் உலகம் இவரைத் திரும்பிப் பார்த்தது.  

## பெண்கள் வளர்ச்சி

மாற்றத்திற்கான பெண்கள் என்னும் ஓர் அமைப்பைத் தொடங்கினார்.பெண்களின் வளர்ச்சிக்குப் பாடுபட்டார்.அவர்களுக்காகச் சட்டங்களை உருவாக்கினார்.பெண் கல்வியைப் பரவச் செய்தார். அவர்களுக்கு தன்னம்பிக்கை ஏற்பட உழைத்தார்.  

## அரசியல் பணி

2002 ஆம் ஆண்டில் நடைபெற்ற தேர்தலில் வெற்றிபெற்று நாடாளு மன்றத்துக்கு மாத்தாய் தேர்ந்தெடுக்கப்பட்டார்.2003 ஆம் ஆண்டில் அமைந்த கூட்டணி ஆட்சியில் இணை அமைச்சராக ஆனார். இவருக்குப் பிடித்தமான சுற்றுச் சூழல் இயற்கை வளங்கள் பாதுகாப்புத் துறையைக் கவனித்துக் கொள்ளும் பணியை மேற்கொண்டார்.  

## நோபல் பரிசு

இவருடைய சுற்றுச்சூழல் சேவையைக் கணக்கில் கொண்டு அவரின் சேவையைப் போற்றும் வகையில் நோபல் அமைதிப் பரிசு மாத்தாய்க்கு வழங்கப்பட்டது. சுற்றுச் சூழல் பாதுகாப்பு மூலம் வளர்ச்சியும் சனநாயகமும் பேணப்படு கின்றன என்று கருதி மாதாய்க்கு நோபல் அமைதிப் பரிசு வழங்கப்பட்டது.நோபல் அமைதிப் பரிசைப் பெற்ற முதல் ஆப்பிரிக்கப் பெண் என்னும் பெருமையும் அவருக்கு உண்டு.  

## மேற்கோள்
# சிங்களவர் உடை


சிங்களவரின் உடை நோக்கிய அழகியல், தத்துவம், நெசவுத் தொழில்நுட்பம், மரபுரீதியாக உடுக்கப்பட்ட உடைகள், இன்றைய உடைகள் ஆகியவை **சிங்களவர் உடை** என்ற இக்கட்டுரையின் கருப்பொருள்கள் ஆகின்றன. சிங்களவர் உடைகள் காலம், இடம், தேவை, சூழ்நிலை, பொருளாதாரம், சாதி, சமயம் ஆகிய காரணிகளால் வேறுபடுகின்றது. அனைத்து சிங்களவர்களுக்கும் இதுதான் உடை என்று ஏதும் இல்லாவிடினும் மரபுரீதியான சில உடைகள் உண்டு.  

## இன்றைய சிங்களவர் உடைகள்
பெரும்பாலான நகர்வாழ் சிங்கள ஆண்கள் ஜீன்ஸ் போன்ற கீழாடையும் மேற்சட்டையும் உடுத்தும் வழக்கம் உடையவர்கள். பெண்களும் அவ்வாறு உடுத்தும் வழக்கம் பரவி வருகின்றது.  

## சிங்களவர் மரபு உடைகள்
ஆண்களுக்கு வேட்டி அல்லது சாரமும் மேல்சட்டையும், பெண்களுக்கு சேலையும் மேல்சட்டையும் சிங்களவர் மரபு உடைகள் எனலாம். பெண்கள் சேலை அணியும் முறை தமிழர்கள் அணியும் முறையிலும் வேறுபட்டது.  

## சிங்களவர் உடை வரலாறு
தமிழர்கள் போலவே பழங்காலத்தில் சிங்கள ஆண்களோ பெண்களோ மேலாடை அணிவதை வழக்கமாகக் கொண்டிருக்கவில்லை. ஆட்சியாளர்களும் போர்வீரர்களுமே பாதுகாப்பு கவசங்கள் அணியும் சிறப்புரிமை பெற்றிருந்தனர். 16 ம் நூற்றாண்டில் போர்த்துகீசர் வருகையுடன் சிங்களவர் உடை மரபில் பாரிய மாற்றங்கள் வந்தது. ஆண்கள் மேற்சட்டை (சேட்] அணியும் வழக்கமும், பெண்கள் இடையின் மேல் மேலாடை அணியும் வழக்கும் போர்த்துகீசர் வரவின் பின் நடந்தது.  

## படிமங்கள்
# மறைமலை அடிகளார்

1. redirect மறைமலை அடிகள்

இயற்பெயா் - வேதாசலம்  
பெற்றோர் - சொக்கநாதப்பிள்ளை  
சின்னம்மையார்  
தோற்றம் - 15-07-1876  
பள்ளிப்படிப்பு - நாகை வெசிலியன் மிசன்  
ஒன்பதாம் வகுப்பு  
சிறப்புப் பெயா் - சுவாமி வேதாசலம்  
மறைமலை அடிகளார்  
தனிச்சிறப்பு வள்ளுவா் ஆண்டை உருவாக்கியவா்  

மறைவு - 15-09-1950  

மறைமலை அடிகளார் ஒன்பதாம் வகுப்புக்கு மேல் படிக்க முடியாத  
சூழ்நிலையில் பள்ளிப் படிப்புக்கு முழுக்குப் போட்டார். புத்தகக் கடை வைத்திருந்த நாராயணசாமிப் பிள்ளை என்ற அறிஞாின் உதவியோடு பதினைந்தாம் வயது முதல் தமிழில் ஆழ்ந்த பயிற்சி பெற்று குறுகியக் காலத்தில் சிறந்த புலமை பெற்றார்.  

மாணவப் பருவத்திலேயே இந்து மதாபிமான சங்கம் என்ற அமைப்பை தோற்றுவித்துச் சமய அறிவை மாணவா்களுக்கு ஊட்டினார். நாகை நீலலோசினி பாஸ்கரா ஞானோதயம் திராவிடக் மந்திாி போன்ற பத்திாிகைகளில் இவரது சிறந்த கட்டுரைகள் ஆய்வுகள் வெளிவந்தன.  

பேராசிாியர் மனோன்மணீயம் சுந்தரம்பிள்ளையவா்களை தனது கவித் திறத்தாலும் அறிவுத்திறத்தாலும் வயப்படுத்தி நற்சான்று பெற்றார். இச்சான்றின் காரணமாகத் திருவனந்தபுரத்தில் ஆசிாியப்பணி கிடைத்தது. பல பழந்தமிழ் நுால்களுக்கு உரை மற்றும் விளக்கவுரை எழுதினார். இவரது மாணவா்களில் டி.கே. சிதம்பரனார் நாவலர் சோமசுந்தர பாரதியார் ஆகியோர் குறிப்பிடத்தக்கவா்கள்.  

நுால் ஆதாரம்  

தமிழ்த் தொண்டாற்ிய சான்றோர்கள் - வரதராஜன்  

முல்லைப் பாட்டு பட்டினப்பாலை போன்ற நுால்களுக்கு உரை எழுதினார். இவா் கல்லாத பழந்தமிழ் நுால்களே இல்லை. அவற்றுல் பெரும்பாலானவற்றிற்கு அப்போதே இவா் உரை எழுதியிருக்கிறார். 1902 -ல் ஞானசாகரம் என்ற இதழை ஆரம்பித்திருந்தார். அடிகளார் இரு ஆங்கில இதழ்களையும் வெளியிட்டிருக்கிறார்.  

1911-ம் ஆண்டில் துறவறம் மேற்கொண்டார் அப்போது பதினொருவர் இவரது குடும்பத்து அங்கத்தினா்கள்.  

வள்ளலாாின் “ பெற்ற தாய்தனை மகமறந்தாலும்“ என்று தொடங்குகிற பாடலைப்பாடி அதன் இறுதியில் தேகம் என்ற வடமொழிச்சொல் இருப்பது கண்டு தமிழின் பெருமை கெடுகிறது என்பதற்காக பொிதும் வருத்தப்பட்டார். ராஜாஜியின் காலத்தில் பொண்டு வரப்பட்ட இந்தியை முனைப்புடன் எதிர்த்து போராட்டம் நடத்தியவா் அடிகளார். மூடக்கருத்துகளை ஒதுக்கித் தள்ளவேண்டும் என்று வலியுறுத்தினார். தமிழிலேயே மத வழிபாடுகள் இருக்க வேண்டும் என்று வற்புறுத்திய அடிகள் தமிழர் மத வழிபாட்டை 1940 -ல் சென்னையில் நடத்தினார்.  

தமிழா்களுக்கு என்று ஒரு ஆண்டு இல்லாதது வெட்கக்கேடு என்று நினைத்த அடிகளார் ஆராய்ந்து வள்ளுவராண்டை உருவாக்கினார். இதன்பொருட்டு திருவள்ளுவா் திருநாள் கழகம்  
== # தலைப்பு  
1. தலைப்பு எழுத்துக்கள் ==
என்ற அமைப்பே உருவானது. முதலில் அதை ஈழம் பின்பற்றியது பின்பு கலைஞர் கருணாநிதி ஆட்சியில் தமிழகத்தில் நடைமுறைப்படுத்தப்பட்டு அதைத்தான் தமிழா்கள் ஆண்டாக நாம் இப்போது கடைப்பிடித்து வருகிறோம்.  

பல துறைகளிலும் சீர்திருத்தங்கள் செய்து தனது குடும்பத்தாரோடுா தமிழ்பணியாற்றி தமிழை வாழ வைத்த அடிகளார் 15-09-1950 ல் காலமானார்.
# யெஸ்ப்பூ



**யெஸ்ப்பூ** அல்லது **எஸ்ப்பூ** (*Espoo*), பின்லாந்தின் தெற்குக் கடற்கரை நகராகும். பின்லாந்தின் இரண்டாவது பெரிய நகரமும் இதுவே. இது ஹெல்சின்கி பெருநகரின் ஒரு பகுதி ஆகும். யெஸ்ப்பூவின் மொத்தப் பரப்பளவு 528 கி.மீ.² ஆகும், இதில் 312 கி.மீ.² நிலப்பரப்பாகும். தற்போதய மக்கட்தொகை சுமார் 234,466 (31 அக்டோபர் 2006 இன் படி), இது பின்லாந்தில் ஹெல்சின்கியை அடுத்து அதிக மக்கட்தொகை உள்ள நகராகும். நெஸ்டி ஆயில் நிறுவனத்தின் தலைமையகம் இங்குள்ளது.  

இங்கு வாழும் மக்கள் பின்லாந்தின் இரு ஆட்சிமொழிகளைப் பேசுகின்றனர். பெரும்பான்மையினர் பின்னிய மொழியைத் தாய்மொழியாகவும், சிறுபான்மையினர் சுவீடிய மொழியைத் தாய்மொழியாகவும் பேசுகின்றனர். கால்பந்தாட்டம் முக்கிய விளையாட்டாகும். தேசியப் பூங்கா ஒன்றும் இங்கு அமைந்துள்ளது.  

## நிறுவனங்கள்
<></>
# சிங்கள இலக்கியம்


சிங்கள மொழியில், சூழமைவில் எழுதப்பட்ட இலக்கியத்தை **சிங்கள இலக்கியம்** எனலாம். சிங்கள இலக்கியம் தொன்மமும் தொடச்சியும் தனித்துவமும் கொண்டது. செய்யுளும் உரைநடையும் சிங்கள இலக்கியத்தில் பழங்காலம் முதற்கொண்டே வளர்ச்சி பெற்ற வடிவங்களாகும். சிங்கள இலக்கியத்தில், வரலாற்றில் மகாவம்சத்துக்கு மிக முக்கிய இடமுண்டு.  

## வரலாறு
கிமு 3 அல்லது 2 ம் நூற்றாண்டில் உருவாக்கப்பட்ட சிங்கள கல்வெட்டுக்கள் உண்டு. எனினும் குறிப்பிடத்தக்க, இன்றும் எமக்கு கிடைத்த சிங்கள இலக்கியங்கள் கிபி 9 ம் நூற்றாண்டைச் சார்ந்தவை. 9 ம் நூற்றாண்டின் Siyabaslakara இன்று கிடைக்கும் மிக முந்திய சிங்கள இலக்கியம் ஆகும். சிங்கள இலக்கியத்தின் பெரும் பகுதி பெளத்த சமய நூல்கள் ஆகும்.  

## முக்கிய ஆக்கங்கள்
- Siyabaslakara
- Elu Sandas
- Dhampiya-atuvâ Gätapadaya
- sikhavalanda
- sikhavalanda vinisa
- Kavsilumina
# இனக்குழுக்களின் பட்டியல்


## தெற்கு ஆசியா
- தமிழர்
- சிங்களவர்
- மலையாளிகள்
- கன்னடர்
- தெலுங்கர்
- மாராட்டியர்
- குசராத்திகள்
- சீக்கியர்

## மத்திய ஆசியா
- இராணியர்
- உருசியர்

## கிழக்கு ஆசியா
- சீனர்
- யப்பானியர்
- கொரியர்
- வியற்நமீஸ்

## மேற்கு ஆசியா
- அரேபியர்
- யூதர்

## மேற்கு ஐரோப்பா
- ஆங்கிலேயர்
- பிரித்தானியர்
- பிரேஞ்சுக்காரர்
- யேர்மனியர்
- ஒல்லாந்தர்

## கிழக்கு ஐரோப்பா
- சிலாவ்க்

<hr>  
- யாதவர்கள்
- அமெரிக்கர்
- கனேடியர்
- ஐரோப்பியர்
- ஆபிரிக்கர்
- முஸ்லீம்கள்
# வத்தேகாமம்



**வத்தேகாமாம்** அல்லது **வத்தேகமை** இலங்கையின் மத்திய மாகாணத்தின் கண்டி மாவட்டத்தில் பாததும்பறை வட்டச் செயலாளர் பிரிவில் அமைந்துள்ள ஒரு நகரசபையாகும். வத்தேகாமம் வட்டச் செயலாளர் பிரிவில் காணப்ப்டும் முக்கிய நகரமும் வியாபார மையமுமாகும். வத்தேகாமம் நகரின் அரசியல் உள்ளூராட்சி நகரசபையாலும் நகரச் சூழவுள்ள கிராமிய மற்றும் தோட்டப்புறப் பகுதிகளின் அரசியல் உள்ளூராட்சி பாததும்பறை பிரதேச சபையலும் மேற்கொள்ளப்படுகிறது. நகரசபை மற்றும் பிரதேசபை என்பன கூட்டாக பாததும்பறை பிரதேச செயலார் நிர்வாகப் பிரிவில் அடங்குகின்றன. இது மாவட்ட தலைநகரான கண்டி நகரத்தில் இருந்து வடக்குத் திசையில் அமைந்துள்ளது.  

## புவியியலும் காலநிலையும்
வத்தேகாமம் மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 485 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.  

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது.
# வார்ப்புரு:Navigation Template1

<br clear=all>  
<>  
| } | } |
| --- | --- |
</><noinclude> __NOTOC__  
## கட்டுரைகளின் கீழ் பயன்படுத்தப்படும் வார்ப்புருக்களுக்கான பொது வார்ப்புருக்கள்
தற்போது தமிழ் விக்கியில் இரண்டு வார்ர்புருக்கள் உள்ளன.  
1. 
1. 

## உதாரணங்கள்
### Navigation Template
<pre>  
</pre>  

### Navigation Template1
<pre>  
</pre>  

</noinclude>
# அணுக்கருவியல்



**அணுக்கருவியல்** அல்லது **அணுக்கரு இயற்பியல்** (*Nuclear physics*) அணுக்கருக்களின் உட்கூறுகளைப் படிக்கும் இயற்பியல் புலமாகும். அணுக்கரு இயற்பியலின் முதன்மையான பயன்பாடு அணுக்கரு மின்னாக்கமே என்றாலும், இத்துறை பல தரப்பட்ட பயன்பாடுகளைக் கொண்டதாக உள்ளது. அணுக்கரு மருத்துவம், காந்த ஒத்திசைவுப் படமமாக்கம், அணுக்கரு ஆயுதங்கள், பொருள் பொறியியலில் மின்னணு பொதித்தல், தொல்லியலிலும் புவியியலிலும், கதிரியக்கக் கரிமக்காலகணிப்பு, ஆகியன சிலவாகும். அணுக்கரு இயற்பியலின் வரலாறு அணு இயற்பியலில் இருந்து வேறுபட்ட ஒரு துறையாக , 1896 இல் என்றி பெக்குரெல் கதிரியக்கத்தைக் கண்டுபிடித்த காலத்திலிருந்து தொடங்குகிறது.  

## அணுக்கரு பற்றிய ஆய்வுகள்
### கெய்கர், மார்ஸ்டென் சோதனை
1909-இல் கெய்கர்  மற்றும் மார்ஸ்டென் மேற்கொண்ட ஆய்வு [ H. Geiger and E. Marsden, Proc. Roy. Soc., 82, 495 1 ] அணுக்கரு இயற்பியல் தொடங்க வழி வகுத்தது . அதிவேக **α** -துகளை உலோக தகட்டின் மீது மோதும் போது சில **α** -துகள்கள் <math>90^{0}</math>கோணத்தில் சிதறடிக்கப்பட்டன . அதாவது துகள் சென்ற பாதையிலேயே மீண்டும் சிதறல் (back scattering) அடைந்தன. வெவ்வேறு அணுஎண்  கொண்ட உலோக தகடு வைத்து சோதனை மேற்கண்ட செய்யப்பட்டது. அதாவது ஆல்பா துகளுக்கும் , அணு நிறைக்கும் இடையிலான தொடர்பு கண்டறியப்பட்டது . விளக்கமாக கூறவேண்டும் எனில் வெவ்வேறு  உலோக தடிமனுக்கும், சிதறதல் ஆன  ஆல்பா துகளுக்கும் உள்ள தொடர்பு கண்டறியப்பட்டது. மேற்கண்ட சோதனையின் மூலம் 8000இல் 1 பங்கு ஆல்பா துகள் மட்டுமே சிதறடிக்கப்படுகிறது என்பது தெரிய வந்தது. அதாவது 7999 ஆல்பா துகள் உலோக தகட்டை கடந்து செல்கிறது 1 மட்டும் மிக அதிக கோணத்தில் சிதறடிக்கப்படுகிறது. ஆனால் கெய்கர்  மற்றும் மார்ஸ்டென் அறிஞர்களால் இதற்கான தெளிவான காரணத்தை விளக்க முடியவில்லை.  

### ரூதர்போர்ட்  சோதனை
1911இல்  ரூதர்போர்ட் கொடுத்த விளக்கம் தாம்சன் அணுமாதிரியை கேள்விக்குறியாக்கியது. ரூதர்போர்ட்  கெய்கர்  மற்றும் மார்ஸ்டென் மேற்கொண்ட ஆய்வு தரவுகளை வைத்து செய்த ஆய்வு அணு இயற்பியலில் புதிய சகாப்தத்தை தோற்றுவித்தது. தாம்சன் அணு மாதிரியில் எலக்ட்ரான் மற்றும் ப்ரோட்டான்கள் கோளத்தில் சீராக அமைத்திருக்க வேண்டும். அவ்வாறு அமைந்திருத்தல் கனமான ஆல்பா துகள் ஊடுருவி சென்றிருக்க வேண்டும் . ஆனால் ஆல்பா துகள் மிக அதிக கோணத்தில் சிதறடிக்கப்படுவதால் நேர் மின்னுட்டம் கொண்ட கோளம் மிக சிறிய பரப்பில் செறிந்திருக்க வேண்டும் என ரூதர்போர்ட் கண்டறிந்தார்.மேற்கண்ட சோதனையிலிருந்து சில முடிவுகளை வெளியிட்டார்.  

அணு என்பது <math>10^{-10}</math>m விட்டம் கொண்ட கோளம். ஆனால் நேர் மின்னூட்டம் அனைத்தும் சுமார் <math>10^{-15}</math>m விட்டம் உடைய சிறிய பரப்பில் செறிந்திருக்க வேண்டும் .  

எலக்ட்ரோன்கள் அணுக்கருவை சுற்றி வெளியில் சுற்றி வர வேண்டும்  

எலக்ட்ரான் எண்ணிக்கையும் புரோட்டான் எண்ணிக்கையும் சமம். எனவே அணு நடுநிலையானது .
# விக்கிப்பீடியா:ஆண்டு நிறைவுகள்/ஏப்ரல் 11


**ஏப்பிரல் 11**:  
- 1689 &ndash; மூன்றாம் வில்லியம், இரண்டாம் மேரி ஆகியோர் பெரிய பிரித்தானியாவின் முடிக்குரியவர்களாக அறிவிக்கப்பட்டனர்.
- 1713 &ndash; எசுப்பானிய மரபுரிமைப் போரில் ஈடுபட்ட பெரும்பாலான ஐரோப்பிய அரசுகளுக்கிடையே அமைதி உடன்பாடு ஏற்பட்டது.
- 1955 &ndash; ஆங்காங்கில் இருந்து புறப்பட்ட ஏர் இந்தியாவின் *காசுமிர் பிரின்செசு* என்ற விமானம் குண்டுவெடிப்பின் காரணமாக இந்தோனீசியாவில் கடலில் வீழ்ந்து மூழ்கியதில் பல ஊடகவியலாளர்கள் உட்பட 16 பேர் கொல்லப்பட்டனர், மூவர் உயிர் தப்பினர். இவ்விமானத்தில் பயணம் செய்யவிருந்த சீனப் பிரதமர் சோ என்லாய் கடைசி நிமிடத்தில் தனது பயணத்தை ரத்துச் செய்தார்.
- 1957 &ndash; பிரித்தானியா சிங்கப்பூரின் சுயாட்சிக்கு ஒப்புதல் அளித்தது.
- 1979 &ndash; தான்சானியப் படைகள் உகண்டாவின் தலைநகரான கம்பாலாவைக் கைப்பற்றின. உகாண்டா அரசுத்தலைவர் **இடி அமீன்** (படம்) நாட்டை விட்டு வெளியேறினார்.
- 2007 &ndash; அல்ஜீரியாவின் தலைநகர் அல்ஜியேர்ஸ் நகரில் இடம்பெற்ற இரு குண்டுவெடிப்புகளில் 33 பேர் கொல்லப்பட்டு 222 பேர் காயமுற்றனர்.
**கி. வா. ஜகந்நாதன்** (பி.&nbsp;1906) **ரெங்கநாதன் சீனிவாசன்** (பி.&nbsp;1910) **அய்க்கண்** (இ.&nbsp;2020)
# விக்கிப்பீடியா:ஆண்டு நிறைவுகள்/ஏப்ரல் 12


**ஏப்பிரல் 12**: மனித விண்வெளிப் பயணத்துக்கான பன்னாட்டு நாள்  
- 1831 &ndash; இங்கிலாந்தில் மான்செஸ்டர் நகரில் பிரஃப்டன் தொங்கு பாலத்தில் போர் வீரர்கள் அனிவகுத்து சென்றதில் பாலம் உடைந்தது.
- 1832 &ndash; இலங்கையில் கட்டாய அரச சேவையை ஒழிக்கும் ஆணையை பிரித்தானிய அரசர் பிறப்பித்தார்.
- 1864 &ndash; அமெரிக்க உள்நாட்டுப் போர்: டென்னிசியில் சரணடைந்த அனைத்து ஆப்பிரிக்க-அமெரிக்கப் படையினரும் கூட்டமைப்புப் படைகளினால் படுகொலை செய்யப்பட்டனர்.
- 1955 &ndash; யோனாசு சால்க் கண்டுபிடித்த போலியோ தடுப்பூசி பாதுகாப்பானதென அறிவிக்கப்பட்டது.
- 1961 &ndash; பனிப்போர்: விண்வெளிப் போட்டி: சோவியத் விண்ணோடி **யூரி ககாரின்** (படம்) விண்வெளிக்கு சென்ற முதல் மனிதர் என்ற பெருமையைப் பெற்றார்.
- 1980 &ndash; லைபீரியாவில் இடம்பெற்ற இராணுவப் புரட்சியை அடுத்து சாமுவேல் டோ நாட்டின் அதிகாரத்தைக் கைப்பற்றினார். 130 ஆண்டுகால மக்களாட்சி அமைப்பு முறை முடிவுக்கு வந்தது.
- 1981 &ndash; முதலாவது விண்ணோடம் கொலம்பியா ஏவப்பட்டது.
**சே. ப. நரசிம்மலு நாயுடு** (பி.&nbsp;1854) **வைத்திலிங்கம் துரைசுவாமி** (இ.&nbsp;1966) **நெ. து. சுந்தரவடிவேலு** (இ.&nbsp;1993)
# யட்டிநுவரை


**யட்டிநுவரை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும்.கடுகண்ணாவை பிலிமத்தலாவை, பேராதனை என்பன இப்பிரிவில் அமைந்துள்ள முக்கிய நகரங்களாகும். இது மாவட்ட தலைநகரான கண்டி நகரத்தில் இருந்து மேற்குத் திசையில் அமைந்துள்ளது.  

## புவியியலும் காலநிலையும்
யட்டிநுவரை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 303 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.  

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது.
# கடுகண்ணாவை



**கடுகண்ணாவை** இலங்கையின் மத்திய மாகாணத்தின் கண்டி மாவட்டத்தில் ஒரு நகரம் ஆகும். இது யட்டிநுவரை வட்டச் செயலாளர் பிரிவில் அமைந்துள்ளது. இது மாவட்ட தலைநகரான கண்டி நகரத்தில் இருந்து மேற்குத் திசையில் அமைந்துள்ளது. இலங்கையின் மலைநாட்டுக்கு நுழையும் கணவாய் கடுகண்ணாவையில் அமைந்துள்ளது. இந்நகரம் கண்டி இராச்சியத்தின் காலத்தில் முக்கிய நுழவாயிலாகவும் பாதுகாப்பு கோட்டையாகவும் விளங்கியது. மிகவும் கடினமான புவியியல் அமைப்பைக் கொண்ட இப்பகுதியூடாக இரயில் மற்றும் பெருந்தெருவை அமைத்த ஆங்கிலேய பொறியியலாளர் டாவ்சன் என்பவரை கௌரவிக்கும் வகையில் இங்கு ஒரு கோபுரம் அமைக்கப்பட்டுள்ளது.  

## புவியியலும் காலநிலையும்
கடுகண்ணாவை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 303 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது சிங்களவரை பெரும்பான்மையாக கொண்ட ஒரு நகரமாகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.  

## போக்குவத்து
இது கொழும்பு - கண்டி பெருந்தெருவில் கேகாலைக்கும் பிலிமத்தலாவை நகருக்கும் இடையில் கொழுபில் இருந்து 101 கிலோமீட்டர் தூரத்தில் அமைந்துள்ளது.இலங்கை தொடருந்து வலையமைப்பின் கொழும்பு - பேராதனை - பதுளை பாதையில் பலனை, பிலிமத்தலாவை தொடருந்து நிலையங்களுக்கிடையே அமைந்துள்ளது. இந்நகரை உடரட்ட மெனிக்கே, பொடி மெனிக்கே தொடருந்துகள் மூலம் அடையலாம்.  

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது.
# ஐராவதம் மகாதேவன்


**ஐராவதம் மகாதேவன்** (*Iravatham Mahadevan*) (அக்டோபர் 2, 1930–நவம்பர் 26, 2018) பத்மஸ்ரீ விருது பெற்ற தமிழக கல்வெட்டு ஆராய்ச்சியாளர் ஆவார்.  

## வாழ்க்கைக் குறிப்பு
இவர் அக்டோபர் 2, 1930இல் திருச்சிராப்பள்ளியில் உள்ள மண்ணச்சநல்லூரில் பிறந்தார். இவர் திருச்சியில் உள்ள வளனார் கல்லூரியிலும், பின்னர் சென்னைப் பல்கலைக்கழகத்திலும் கல்வி பயின்றார்.  

## தொழில் முறை வாழ்க்கை
1954-இலிருந்து 1981-வரை இந்திய ஆட்சிப் பணியிலும், 1987 - 1991 வரை தினமணி இதழின் ஆசிரியராகவும் பணிபுரிந்தார். சிந்து எழுத்துகள், பிராமி எழுத்துகள் (குறிப்பாகத் தமிழ் பிராமி எழுத்துகள்) மீதான ஆர்வம் அவரைக் கல்வெட்டு எழுத்தியலின் மீது ஈர்த்தது. முதலில் பழங்கால நாணயங்களைப் பற்றி ஆராய்ச்சி செய்த மகாதேவன், பின்னர்க் கல்வெட்டு எழுத்துகளைப் பற்றிய ஆய்வுகளை மேற்கொண்டார்.  

### கோலாலம்பூர் முதல் உலகத்தமிழ் மாநாட்டில் பங்கேற்பு
1966 ஆம் ஆண்டு மலேசியத் தலைநகர் கோலாலம்பூரில் நடைபெற்ற முதல் உலகத் தமிழ் மாநாட்டில் மகாதேவன் கலந்து கொண்டார். கரூர் அருகே புகலூரில் காணப்பட்ட குகையெழுத்துகளில் கூறப்பட்டிருந்த செய்தியை (அரசர்களின் பெயர்கள்) வெளிக்கொணர்ந்ததை ஒட்டி அவர் மாநாட்டிற்கு அழைக்கப்பட்டிருந்தார்.  

## விருதுகள்
சூலை 8, 2001 அன்று வட அமெரிக்கத் தமிழ்ச்சங்கத்தின் இடெட்ராட்டு நகரில் நடைபெற்ற ஆண்டு நாளன்று, ஐராவதத்திற்கு பேரவையின் "மாட்சிமைப்பரிசு" சிந்து நதி சமவெளி நாகரீகம் தமிழர்களுடையதுதான் என்பதனை ஆதாரப்பூர்வமாக நிறுவியதற்காக அளிக்கப்பட்டது. அவர் கிருமகன் இவருடைய சார்பில் பரிசைப் பெற்றுக்கொண்டார். இந்திய அரசு வழங்கும் 2009 ஆம் ஆண்டிற்கான பத்ம ஸ்ரீ விருதை இவர் பெற்றார். இந்திய அரசு நிறுவனமான செம்மொழித் தமிழாய்வு மத்திய நிறுவனம் வழங்கும் 2009 - 2010 ஆம் ஆண்டிற்கான தொல்காப்பியர் விருது இவருக்கு வழங்கப்பட்டது.  

## எழுதிய நூல்கள் மற்றும் ஆராய்ச்சி கட்டுரைகள்
- The Indus Script : Texts, Concordance and Tables (1977)
- Early Tamil Epigraphy, from the Earliest Times to the Sixth Century A.D (2003)
- *Corpus of Tamil-Brahmi inscriptions* (1966)
- *The Indus Script: Texts, Concordance and Tables* (1977)
- *Early Tamil Epigraphy : From the Earliest Times to the Sixth Century A.D.* (Harvard Oriental Series, 62) (2003)
- *Early Tamil Epigraphy : Tamil-Brahmi Inscriptions*. Revised and Enlarged Second Edition: Volume 1 (:en: Central Institute of Classical Tamil) (2014)
- *Akam and Puram : 'Address' Signs of the Indus Script* (2010)
- *Dravidian Proof of the Indus Script via the Rig Veda: A Case Study* (2014)
- *Toponyms, Directions and Tribal Names in the Indus Script* (Archaeopress) (2017)
# பதிப்புரிமை



**பதிப்புரிமை** (*Copyright*) என்பது ஒரு எழுத்தாளருக்கோ, கலைஞருக்கோ தமது அசலான படைப்புகளைப் பாதுகாக்க சட்டத்தினால் அவருக்கு அளிக்கப்பட்ட தனிப்பட்ட உரிமையாகும்.இவ்வுரிமையானது அப்படைப்புகளை நகலெடுத்தல், பரப்புதல், தழுவுதல் ஆகிய செயல்களைக் கட்டுப்படுத்துதலையும் உள்ளடக்கியதாகும். இவ்வுரிமை ஒருவரின் ஆக்கத்திறமையைப் பாராட்டவும், பிறரின் ஆக்கத்தை ஊக்குவிப்பிதற்காகவும் தரப்படுகிறது. சிற்சில தவிர்ப்புச்சூழல்கள் தவிர இப்படைப்புகளைப் பயன்படுத்த உரிமையாளரின் அனுமதி பெறுவது அவசியம்.இவ்வனுமதி தற்காலிகமானதாகவோ, நிரந்தரமானதாகவோ இருக்கலாம்.  

காப்புரிமை பாதுகாப்பது ஒருவரின் எண்ணத்தின் வெளிபாடுகளை; எண்ணங்களை அல்ல. எடுத்துக்காட்டாக, ஒருவர் காப்புரிமை பெற அவர் மனதில் அழகிய கதைக்கரு உருவாவது மட்டும் போதாது. அக்கரு ஒரு கதையாகவோ, ஒவியமாகவோ அல்லது எதாவது ஒரு வடிவமாக வெளிப்பட வேண்டும். காப்புரிமை பெற வெளிப்பாடே போதுமானது. பல நாடுகளில் பதிவு செய்ய வேண்டிய அவசியமில்லை.  

முந்திய காலங்களில் பதிப்புரிமை சட்டம் புத்தகங்கள் நகலெடுப்பதற்கு எதிராக மட்டுமே பயன்பட்டது.காலம் செல்லச்செல்ல மொழிப்பெயர்ப்பு மற்றும் பிற சார்ந்த ஆக்கங்களிலும் இச்சட்டம் இப்போது பயன்படுத்தப்படுகிறது.தற்போது நிலப்படம், இசை, நாடகம், புகைப்படம், ஒலிப்பதிவு, திரைப்படம், கணினி நிரல் ஆகியவையும் இதில் அடக்கம்.  

## சர்வதேச பதிப்புரிமை சட்டம்
### இலக்கிய மற்றும் கலையாக்கங்கள் பாதுகாப்புக்கான பெர்ன் மாநாடு

இந்த மாநாடு இலக்கிய மற்றும் கலையாக்கப் பாதுகாப்பிற்காக கூட்டப்பட்டது. இப்பாதுகாப்பு திரைப்படங்களுக்கும் பொருந்தும். இம்மாநாடு தனது அங்க நாடுகள் தமது எல்லைகளில் கலை, இலக்கிய, அறிவியல் துறைகளில் உருவாகும் ஆக்கங்களுக்கு பாதுகாப்புத்தர வலியுறுத்துகிறது. இம்மாநாடு தனது பல்வேறு முக்கிய அம்சங்களில் ஒன்றாக *தேசிய நடத்துமுறை*யைக் கொண்டுள்ளது. இம்முறையின்படி ஒவ்வொரு அங்க நாடும் தமது குடிமக்களுக்கு தரும் பாதுகாப்பை மற்ற அங்கத்தினர் நாட்டின் குடிமக்களுக்கும் தருதல் வேண்டும்.  

## மேலும் பார்க்க
- அறிவுசார் சொத்துரிமை
- வணிகச் சின்னம்
- புவிசார் குறியீடு
# வியாசர்



**வியாசர்** (*Vyasa*) மகா புராணங்கள் என்று அழைக்கப்பெறும் பதினெண் புராணங்களையும் எழுதியவராகவும், இதிகாசமான மகா பாரதத்தினை எழுதியவராகவும் அறியப்பெறுகிறார். இவர் வேதங்களை தொகுத்து வழங்கியதால் *வேத வியாசர்* என்றும் அழைக்கப்பெறுகிறார். பராசரர் - மச்சகந்தி இணையருக்கு கங்கை ஆற்றில் அமைந்த ஒரு தீவுத்திட்டில், கருத்தமேனியுடன் பிறந்ததால், *கிருஷ்ண த்வைபாயனர்* என்ற பெயராயிற்று.  

வியாசர் இதிகாசமான மகாபாரதத்தினை எழுதியபின், பதிணென் புராணங்களை எழுதியதாக கூறப்படுகிறது. வியாசர் என்பவர் தனியொருவரா? இல்லை பீடத்தின் பெயரா என்ற சந்தேகம் உள்ளதாக தெரிகிறது.  

## சாதனைகள்
கோயிலில் விநாயகருக்கு வியாசர் மகாபாரதத்தைக் கூறும் புடைச்சிற்பம்]]  

வியாசரைச் சந்தித்தல்]]  
வில் வியாசர். சு.1598]]  

வியாசருடைய பல சாதனைகளில் முக்கியமானவை ஆறு. அவையாவன:  
- வேதங்களையும் உபநிடதங்களையும் பல சாகைகளாகப்பிரித்து அவைகளை கோர்வைப்படுத்தினார். வேதங்களைத் தொகுத்தவர் என்பதால் வேத வியாசர் என்று அவர் அழைக்கப்படுகிறார்.
- உபநிடதங்களிலுள்ள தத்துவ போதனைகளையெல்லாம் 555 சூத்திரங்கள் கொண்ட பிரம்ம சூத்திரம் நூலை இயற்றி அவைகளை இந்து சமய வேதாந்தத்தின் அடிப்படை ஆதார நூலாகும்படிச் செய்தார்.
- பாரதத்தின் மிகப் பழைய கலாசாரமனைத்தையும் உட்கருவாக்கி, ‘அறம்’ என்ற சொல்லின் நெளிவு சுளிவுகள் பாமர மக்களுக்கும் விளங்கும்படி ஒரு நீண்ட வம்சாவளிக் கதையாகவும் பிரதிபலிக்கும்படி உலகிலேயே மிகப்பெரிய நூலான மகாபாரதத்தை இயற்றினார்.
- அவர் இயற்றிய 17 புராணங்கள் இந்துசமயத்தின் அத்தனை கதைகளுக்கும் தெய்வ வரலாறுகளுக்கும் இன்றும் நமக்கு ஆதாரமாகவும் கருச்செல்வங்களாகவும் உள்ளன.
- பதினெட்டாவது புராணமாக ஸ்ரீமத் பாகவதம் இயற்றி பக்தி என்ற தத்துவத்திற்கே அதை ஒரு வேதமாக்கியிருக்கிறர். மற்ற புராணங்களில் எவ்வளவு சொல்லப் பட்டிருந்தாலும் பாகவதம் இருந்திரா விட்டால் ‘பக்தி’ என்ற தத்துவத்திற்குப் பாரத தேசத்தில் இவ்வளவு மகிமை ஏற்பட்டிருக்குமா என்பது சர்ச்சைக்குரியது.
- பகவத் கீதையை எழுதியவரும் அவரே. ஆண்டவனின் வாயிலிருந்து அவர் கேட்டதை எழுதியதாகவே வைத்துக்கொண்டாலும், இந்து சமயத்தின் தர்ம-நியாய நுணுக்கங்களை யெல்லாம் ஒன்றுசேர்த்து அதுவே வேதத்திற்கு ஈடாகப் பேசப்படும் அளவிற்கு அதை நமக்கு முன் கொண்டு நிறுத்தியதோடு மட்டுமல்லாமல் கடைசியாக, பகவத் கீதையை மகாபாரதத்தின் ஒரு முக்கியமான சந்தர்ப்பமாக்கி, இன்றும் கீதைக்காக மகாபாரதமா, மகாபாரதத்திற்காக கீதையா, என்று வியக்கும்படி செய்திருக்கிறார்.

## இவற்றையும் காண்க
- புராணங்கள்
# இடும்பன் (மகாபாரதப் பாத்திரம்)

**இடும்பன்** (*Hidimba*; சமஸ்கிருதம்: हिडिम्ब) மகாபாரதக் கதையில் வருபவன். இடும்பியின் உடன்பிறந்தவன். காட்டுவாசியான இவன் ஓர் இராட்சதன். இடும்பனும் அவனது சகோதரியான இடும்பியும் பாண்டவர்களைக் கொன்று உண்ண விரும்பினர். ஆயினும் இடும்பன் வீமனுடன் சண்டையிட்டு மாண்டான்.  

இந்தியாவின் இமாச்சல் பிரதேசத்தில் சில இடும்பன் கோயில்கள் உள்ளன.
# இடும்பி


**இடும்பி** (*Hidimbi*) மகாபாரதக் கதையில் வருபவள். இடும்பனின் உடன்பிறந்தவள். காட்டுவாசியான இவள் பீமனை விரும்பினாள். பீமனுக்கும் இடும்பிக்கும் பிறந்தவன் கடோத்கஜன் ஆவான்.  

பாண்டவர்களின் வனவாச காலத்தில் இடும்பன் இடும்பியைப் பாண்டவர்களைக் கொன்று இறைச்சியாக்கி வருமாறு அனுப்புகிறான். பாண்டவர்களில் ஒருவனான பீமனைக் கண்டு இடும்பி அவனை விரும்புகிறாள். ஓர் அழகான பெண்ணாக மாறி பீமனை அணுகுகிறாள். நீண்ட நேரம் இடும்பி திரும்பி வராததால் இடும்பன் பீமனைக் கொல்ல வருகிறான். பீமனுக்கும் இடும்பனுக்கும் நடந்த சண்டையில் இடும்பன் கொல்லப்படுகிறான். பின்னர் இடும்பி பீமனைத் திருமணம் செய்கிறாள். இவர்களுக்குக் கடோத்கஜன் பிறக்கிறான். வனவாசத்தின் பின்னர் இடும்பியும் பீமனும் மீண்டும் சந்தித்தார்களா என்பது பற்றித் தெரியவில்லை.  

இமாச்சல் பிரதேசத்தின் சில பகுதிகளில் இடும்பியை வழிபடுவோர் உள்ளனர்.
# கடோற்கஜன்



**கடோற்கஜன்** மகாபாரதக் கதையில் வரும் ஒரு பாத்திரம் ஆவான். இடும்பிக்கும் பீமனுக்கும் பிறந்தவன். இராட்சசிக்குப் பிறந்தவனாகையால் மந்திர வலிமைகள் உடையவனாக இருந்தான். இவனது தலை பானை போலிருந்ததால் கடோற்கஜன் என்ற பெயர் பெற்றான்.இவன் வாழ்விடம் காம்யக வனம் ஆகும். இவனது மனைவி அகிலாவதி. நாககன்னியான அகிலாவதி கேட்ட அனைத்துக் கேள்விகளுக்கும் பதிலளித்தே அவளைத் திருமணம் செய்தான். கடோற்கஜன் தனது தந்தையைப் போலவே கதாயுதத்தால் போரிட்டான். குருச்சேத்திரப் போரில் கர்ணனால் கொல்லப்பட்டான்.  

கடோற்கசன் மகன் பர்பரிகன், யார் சார்பாகவும் போரிடாமல் ஒரு குன்றில் அமர்ந்து 18 நாள் போர் முடியும் பார்த்துக் கொண்டிருந்தான்.
# இடப் பெயர்


**இடப் பெயர்** என்பது, பெயர்ச்சொற்களில் ஒரு வகையான, இடத்தைச் சுட்டுகின்ற பெயர்கள் ஆகும். இந்த இடப் பெயர்ச்சொற்களை, பொது இடப் பெயர்கள், சிறப்பு இடப் பெயர்கள் என தமிழ் இலக்கணத்தில் மேலும் இரண்டாக வகைப்படுத்தப்பட்டுள்ளது.  

## பொது இடப் பெயர்கள்
பொது இடப் பெயர்கள் என்பன, குறிப்பிட்ட ஒரு இடத்தின் பெயராக அல்லாமல், பொதுவாக இடத்தைக் குறிக்கும் சொற்கள் அல்லது பெயர்களாகும். எடுத்துக்காட்டாக:  
- கோயில்
- ஊர்
- மாநிலம்
- நாடு

இங்கே கோயில் எனும்போது அது, கோயில்கள் எதையும் குறிக்கலாம். இது போலவே ஊர் எனும்போது அது பல இலட்சக்கணக்கான ஊர்களுக்கான பொதுவான பெயராகும். மாநிலம் என்பதும், நாடு என்பதும் கூட பொதுவாக எந்த ஒரு மாநிலத்தையோ, நாட்டையோ குறிக்க பயன்படும் இட வகைகளுக்கான பொதுவான பெயராக அமைந்துள்ளன. இதனால் இவை *பொது இடப் பெயர்கள்* எனப்படுகின்றன.  

## சிறப்பு இடப் பெயர்கள்
சிறப்பு இடப் பெயர்கள் என்பன, பொதுவாக இடத்தை குறிக்கும் பெயராக அல்லாமல், குறிப்பிட்ட இடத்திற்கான தனித்துவமான பெயர்களாகும்.  
- திருகோணச்சரம்
- வணடலூர்
- தமிழ்நாடு
- இலங்கை

இதில் திருகோணச்சரம், வண்டலூர், தமிழ்நாடு, இலங்கை போன்றன குறிப்பிட்ட ஒரு இடத்தை மட்டுமே குறிக்கப் பயன்படும் சிறப்பு இடப் பெயர்களாகும். இதனால் இவை *சிறப்பு இடப் பெயர்கள்* எனப்படுகின்றன.  

அங்கு, இங்கு, எங்கு போன்ற சொற்கள் *கு* உருபு ஏற்றுவருகின்ற இடப் பெயர்களுக்குப் பதில் சொற்களாக அமைந்து வருகின்றன.
# காலப் பெயர்


தமிழ் இலக்கணத்தில் **காலப் பெயர்** என்பது ஒரு வகைப் பெயர்ச்சொல் ஆகும். இது, *பொதுக் காலப் பெயர், சிறப்புக் காலப் பெயர்* என இரண்டு வகைப்படும்.  

## பொதுக் காலப் பெயர்கள்
ஒரு குறிப்பிட்ட காலத்தைக் குறிக்காமல் காலத்தைப் பொதுவாகக் குறிக்கும் சொற்கள் பொதுக் காலப் பெயர்கள் எனப்படுகின்றன. எடுத்துக்காட்டு:  
- விநாடி
- கிழமை
- ஆண்டு
- காலம்

## சிறப்புக் காலப் பெயர்கள்
ஒரு குறிப்பிட்ட காலத்தைக் குறிக்கப் பயன்படும் சொற்கள், சிறப்புக் கால பெயர்கள் எனப்படும்.  
- மாசி
- பங்குனி
- இளவேனில்

போன்ற பெயர்கள் சிறப்புக் காலப் பெயர்களாகும்.  

## பதிலி காலப் பெயர்கள்
காலப் பெயர்களுக்கான பதில் சொற்களாக, இப்போது, எப்போது, அப்போது போன்ற சொற்கள் பயன்படுகின்றன.
# பண்புப் பெயர்

**பண்புப் பெயர்** அல்லது **குணப்பெயர்** என்பது தமிழ் இலக்கணத்தில், ஒரு பொருளின் பண்பைக் குறித்து நிற்கும் பெயர்ச்சொல்லைக் குறிக்கும். எடுத்துக் காட்டாக *நீலம்* என்பது நிறமாகிய பண்பைக் குறிப்பதால், அது ஒரு பண்புப் பெயர் ஆகும். இவ்வாறே, *நீளம், மென்மை, புளிப்பு* போன்ற சொற்களும் பண்புப் பெயர்களாகும். சில சமயங்களில், பண்புப் பெயரை, நிறம், வடிவம், அளவு, சுவை என்பன போன்ற அடிப்படைகளில் வகைப்படுத்துவதும் உண்டு. பண்புப்பெயரைக் குணப்பெயர் என்றும் வழங்குவர். தமிழில், *இப்படி, அப்படி, எப்படி* போன்ற சொற்கள் பண்புப் பெயர்களுக்கான மாற்றுச் சொற்களாகப் பயன்படுகின்றன.  
:::எ.கா  
:வடிவம் : வட்டம், சதுரம், முக்கோணம்  
:சுவை : இனிப்பு, இனிமை, கசப்பு, துவர்ப்பு  
:அளவு : ஒன்று, ஒருமை, மூன்று, மும்மை  
:குணம் : நன்மை, தீமை, பெருமை, வன்மை, நல்லன், இனியன்.  
## பண்புகள்
பண்புப் பெயர்கள் பெரும்பாலும் மை விகுதி பெற்று அமையும்.  
:::எ.கா  
:நிறம்:  
::வெள்ளை => வெண்மை  
::பச்சை => பசுமை
# வார்ப்புரு:தகவல்சட்டம் அறிஞர்கள்/doc

<includeonly></includeonly><noinclude></noinclude>  

An ***Infobox Scientist*** may be used to summarize information about a person who is either a scientist, an engineer, or a mathematician.  

## Usage
This infobox may be added by pasting the template as shown below into an article.  

<div>  
<pre></pre>  
</div>  

## Parameters

| **name** | Insert name of scientist, mathematician or engineer. |  |
| --- | --- | --- |
| **image** | Insert *.jpg image preferably at . |  |
| **image_width** | Insert image width (defaults to 225x250px if empty). |  |
| **caption** | Insert photograph caption. Try to include date of photo and the photographer. |  |
| **birth_date** | Insert date of birth: month, day, year. |  |
| **birth_place** | Insert place of birth: town, city, country. |  |
| **death_date** | Insert date of death: month, day, year. |  |
| **death_place** | Insert place of death: town, city, country. |  |
| **residence** | Insert countries where scientist has lived. If some are minor, select key countries. |  |
| **citizenship** | Insert citizenship of scientist. |  |
| **nationality** | Insert nationality of scientist, if different from citizenship. |  |
| **ethnicity** | Insert ethnicity. Use this field sparingly or where relevant. |  |
| **field** | State if he/she is a physicist, chemist, biologist, mathematician, engineer, etc. |  |
| **work_institution** | Insert key companies and/or universities where he/she is/was employed. |  |
| **alma_mater** | Insert universities where he/she obtained their degrees |  |
| **doctoral_advisor** | Insert doctoral advisor. If no PhD, can put in equivalent accepted mentors. Then use footnote to explain. |  |
| **doctoral_students** | If any, insert their key doctoral or notable students. Does not have to be exhaustive. |  |
| **known_for** | Insert key topics/areas of science that made him/her famous. |  |
| **author_abbreviation_bot** | Insert botanical author abbreviation here, if he/she is the author of a botanical species name. |  |
| **author_abbreviation_zoo** | Insert zoological author abbreviation here, if he/she is the author of a zoological species name. |  |
| **prizes** | Insert most notable prizes and medals. |  |
| **religion** | Insert religious belief system/affiliation. The consensus is to use this field sparingly. |  |
| **footnotes** | Insert any extra details here. Especially point out notable parents and/or children and their associated articles. | } |

<includeonly>  

hr:Predložak:Znanstvenik  
</includeonly>
# வார்ப்புரு:Template doc page viewed directly

<>  
| **இது ** இற்கான எடுத்துக்காட்டுப் பக்கமாகும்.
<hr>இது நேரடியாக பார்க்கப்படுவதற்காக வடிவமைக்கப்படாமல் இருக்கலாம். இதில் உள்ளத் களங்களை மாற்றம் செய்யாதீர். | }</><includeonly></includeonly> |
| --- | --- |
----<noinclude>  
<><small>*வார்ப்புரு இத்துடன் முற்றிற்று*</small></>  
;குறிப்பு: This template will take an alternative parameter when it is applied as a X/doc style warning in a common usage page for several utility templates. (Such as are normally related by function or application and frequently list one another as *see also* pages.)  

Ver: fix up interwiki issues, class mesagebox 'standard-talk' not so standard, make links interwiki.// <  

Org: Commons, IWTG perams adusts, (mn) <B>Fra</B><font color="green">nkB</font> 18:44, 12 February 2007 (UTC)  
---

sl:Predloga:Neposredno prikazana dokumentacijska stran predloge  
uk:Шаблон:Документація шаблона (безпосередня)  
zh:Template:Template doc page viewed directly  

</noinclude>
# வார்ப்புரு:Age/doc

<includeonly></includeonly><noinclude></noinclude>  

இவ்வார்ப்புரு இரண்டு நாட்களுக்கிடையிலான ஆண்டுகளை விளைவாக்கும், இரண்டாவது நாள் கொடுக்கப்படாதவிடத்து இரண்டாவது நாளாக தற்பொதைய நாள் எடுக்கப்படும்.  

; நிரல்  
: <tt>age</tt>*ஆண்டு1*<tt></tt>*மாதம்1*<tt></tt>*நாள்1*<tt></tt>*ஆண்டு2*<tt></tt>*மாதம்2*<tt></tt>*நாள்2*<tt></tt>  
: <tt>age</tt>*ஆண்டு1*<tt></tt>*மாதம்1*<tt></tt>*நாள்1*<tt></tt>  

எடுத்துக்காட்டு:  
- இன் விளைவு
- இன் விளைவு

ஒருவருடைய மரணத்தின் போதான வயதை குறிக்க விரும்பினால் பின்வரும் முறையில் பயன்படுத்தவும்: .  

<includeonly>  

</includeonly>
# சாங் சீயீ


**சாங் சீயீ** (சீனம்:章子怡) (பிறப்பு:பெப்ரவரி 9, 1979 பீஜிங், சீனா) நன்கு அறியப்பட்ட சீன திரைப்பட நடிகையாவார். இவர் தற்சமயம் பல சீன, பன்னாட்டு திரைப்படங்களில் நடித்துவருகின்றார்.  

## சரிதம்
சீனாவின் பீஜிங் நகரில் பிறந்த சாங் 11 வயதீல் பீஜிங் நாட்டிய அகடமியில் இணைந்தார். 15 வயதில் சீனாவின் பிரசித்தமான மத்திய நாடக அகடமியில் இணைந்தார்.  

## நடிப்பு வாழ்க்கை
19 வயதில் உலகப் புகழ் பெற்ற இயக்குனரான சாங் யிமோவுவின் த ரோட் ஓம் திரைப்படத்தில் நடிப்புத் துறையை ஆரம்பித்தார். இத்திரைப்படத்துக்கு இவருக்கு 2000 ஆம் ஆண்டு பர்லின் திரைப்பட விழாவில் வெள்ளிக்கரடி விருது வழங்கப்பட்டது. குரௌச்சிங் டைகர் ஹிடன் டிராகன் திரைப்படத்தில் சாங்கின் நடிப்புக் காரணமாக புகழ்பெற்றார். இத்திரைப்படத்துக்காக டொறன்டோ திரைப்பட விழாவில் சிறந்த துணை நடிகைக்கான விருதைப் பெற்றார்.  

ரஷ் அவர் 2 இவரது முதல் அமெரிக்கத் திரைப்படமாகும். இதன் போது இவருக்கு ஆங்கிலம் பேச தெரியாது.  

## வெளியிணைப்பு
- சாங் சீயீ (இரசிகர் தளம்)
# பதிலிடு பெயர்



பெயர்ச்சொல்லுக்குப் பதிலாகப் பயன்படுத்தப்படும் இன்னொரு பெயர் **பதிலிடு பெயர்** அல்லது **மாற்றுப் பெயர்** எனப்படுகின்றது. *நான், நீ, அவன், அவள்* போன்றவை பதிலிடு பெயர்களுக்கு எடுத்துக் காட்டுகள் ஆகும். பதிலிடு பெயர்களை, மூவிடப் பெயர்கள், பிற பதிலிடு பெயர்கள் என வகைப்படுத்துவது வழக்கம்.  

மூவிடப் பெயர்கள், தன்மை, முன்னிலை, படர்க்கை என்ற மூன்று இடங்களைக் குறித்து வருவனவாகும். இவை ஒவ்வொன்றையும், ஒருமைப் பெயர்களாகவும் பன்மைப் பெயர்களாகவும் மேலும் இரண்டாகப் பிரிக்கலாம்.
# துச்சலை

**துச்சலை** திருதராஷ்டிரன் காந்தாரி தம்பதிகளுக்குப் பிறந்த மகளாவார். இத்தம்பதிகளுக்கு பிறந்த ஒரே பெண் இவர். மற்றவர்கள் நூறு ஆண் மகன்களாவர். அந்நூறு பேரும் கௌரவர் என்று அழைக்கப்பெறுகின்றனர்.  

துச்சலை மகாபாரதக் கதாபாத்திரங்களில் ஒருத்தி. துரியோதனின் சகோதரி. இவளது கணவன் ஜயத்ரதன் பாரதப் போரில் அருச்சுனனால் கொல்லப்பட்டான். இவளுக்கு சுரதா என்னும் ஒரு மகன் இருந்தான். குருசேத்திரப் போரின் பின்னர் தர்மனின் அசுவமேத யாகத்துக்காக சிந்து நாட்டுக்கு வந்த அருச்சுனனுடன் துச்சலையின் பேரன் போர் புரிந்தான். துரியோதனனது சகோதரியை தனது சகோதரியாகவே கருதிய அருச்சுனன் சுரதாவின் மகனைக் கொல்லாமல் சிந்து நாட்டை விட்டு அகன்றான்.
# அகிலாவதி

**அகிலாவதி** மகாபாரதக் காதாபாத்திரங்களில் ஒருவராவார். இவள் ஒரு நாக கன்னிகை. பீமனின் மகனான கடோற்கஜனைத் திருமணம் செய்தாள். அகிலாவதி கேட்ட அனைத்துக் கேள்விகளுக்குப் பதிலளித்தே அவளைக் கடோற்கஜன் மணம் புரிந்தான்.  

அகிலாவதியின் மகனே பார்பரிகா. பார்பரிகாவுக்கு இவள் தோற்கும் பக்கத்துடன் சேர்ந்து போரிடப் பழக்கினாள். பார்பரிகா பாரதப்போரின் பதினான்காம் நாளில் கௌரவருடன் இணைந்து போரிடத் தொடங்கி பீமன், காடோற்கஜன், அருச்சுனன் ஆகியோரையும் வென்றான். கிருஷ்ணனால் கொல்லப்பட்டான்.
# வேர்ச் சொல்

**வேர்ச் சொல்** என்பது ஒரு சொல்லில் அடிப்படையாக அமைந்துள்ள அதன் பகுதியாகும். ஒரு மொழியில் ஒலியன் அடிப்படையில் தொடர்புள்ளனவும், பொருட் தொடர்புகளைக் கொண்டனவுமான பல சொற்கள் காணப்படுகின்றன. இவை அனைத்துக்கும் பொதுமையாக அமைந்திருப்பனவே வேர்ச் சொற்கள் ஆகும்.  

எடுத்துக் காட்டாக *வளை, வளையம், வளையல், வடை, வட்டம், வட்டு, வட்டில், வடம்* போன்ற சொற்கள் அனைத்துக்கும் அடிப்படையாக அமைந்திருப்பது **வள்** என்பதாகும். எனவே இச் சொற்களின் வேர்ச்சொல் **வள்** ஆகும்.  

வேர்ச் சொற்களுடன் ஒட்டுக்கள் சேரும்போது பல்வேறு சொற்கள் உருவாகின்றன.
# அல் பசீனோ


**அல் பசீனோ** (*Al Pacino*, பிறப்பு: ஏப்ரல் 25, 1940) ஓர் அமெரிக்கத் திரைப்பட நடிகர். ''தி காட்ஃபாதர் (1972) திரைப்படங்களில் மைக்கேல் கோர்லியோனாக நடித்தவர். ஆஸ்கார் விருது, எம்மி விருது பெற்றவர்.  

## வெளி இணைப்பு
- சர்வதேச திரைப்படத் தரவுத்தளத் தகவல்கள்
# ரொபேர்ட் டி நீரோ


**ரொபேர்ட் அந்தோனி டி நீரோ** (**Robert Anthony De Niro Jr)** (; பிறப்பு: ஆகத்து 17, 1943) ஒரு அமெரிக்கத் திரைப்பட நடிகர், இயக்குநர் (திரைப்படம்), தயாரிப்பாளர் (திரைப்படம்) ஆவார். இவர் அமெரிக்க ஐக்கிய நாடு, இத்தாலி நாடுகளின் குடியுரிமையைப் பெற்றுள்ளார்.  

டி நீரோ 1974 ஆம் ஆண்டில் தி காட்பாதர் பாகம் II திரைப்படத்தில் விதோ கோர்லியோன் எனும் கதாப்பத்திரத்தில் (சிறு வயது கதாப்பத்திரம்) நடித்தார். இந்தத் திரைப்படத்தில் நடித்தற்காக சிறந்த துணை நடிகருக்கான அகாதமி விருதைப் பெற்றார். இவர் இயக்குநர் மார்ட்டின் ஸ்கோர்செசி இயக்கத்தில் 1980 இல் நடித்த ஜேக் லமோத்தா கதாப்பாத்திரத்தில் ரேகிங் புல் எனும் திரைப்படத்தில் நடித்ததற்காக சிறந்த நடிகருக்கான அகாதமி விருது பெற்றார். டி நீரோவுக்கு 2003 ஆம் ஆண்டில் அமெரிக்கத் திரைப்பட நிறுவனம் வாழ்நாள் சாதனையாளர் விருது வழங்கியது. கோல்டன் குளோப் செசில் பி. தெ மில்லே விருது 2010 இல் வழங்கப்பட்டது. 2016 இல் அன்றைய ஐக்கிய அமெரிக்கக் குடியரசுத் தலைவர் பராக் ஒபாமா சுதந்திரத்திற்கான ஜனாதிபதி பதக்கத்தை டி நீரோவுக்கு வழங்கினார்.  

டி நீரோஸ் பேங் தெ டிரம் ஸ்லோவ்லி எனும் நாடகத் திரைப்படத்தில் முதன் முறையாக முக்கியக் கதாப்பத்திரத்தில் 1973 இல் நடித்தார். பின் மார்ட்டின் ஸ்கோர்செசி 1973 இல் இயக்கிய மீன் ஸ்ட்ரீட்ஸ் எனும் திரைப்படத்தில் நடித்தார்.1976 இல் உளவியல் பரபரப்பூட்டும் திரைப்படமான தேக்சி டிரைவர் மற்றும் கேப் ஃபியர் எனும் திரைப்படங்களில் நடித்தார். இந்த இரண்டு திரைப்படங்களும் மார்ட்டின் ஸ்கோர்செசியால் இயக்கப்பட்டது. இந்தத் திரைப்படங்கள் அகாதமி விருதிற்குப் பரிந்துரை செய்யப்பட்டது. 1978 இல் மைக்கேல் சிமினோ, வியட்நாம் போரினை அடிப்படையாக வைத்து இயக்கிய தெ டீர் ஹன்டர் எனும் திரைப்படத்திற்காக கூடுதல் அகாதமி விருதிற்காகப் பரிந்துரை செய்யப்பட்டார். ஸ்கோர் செசி இயக்கிய குட்பெலாஸ் திரைப்படத்தில் ஜிம்மி கான்வே எனும் தொகுதி வேலையாட்கள் கதாப்பத்திரத்தில் நடித்தார். 1983 இல் தெ கிங் ஆஃப் காமெடி எனும் திரைப்படத்தில் நடித்தார். இந்த இரு திரைப்படங்களுக்காகவும் பிரித்தானிய அகாடமி திரைப்பட விருதுகளைப் பெற்றார்.  

## ஆரம்பகால வாழ்க்கை
ரொபேர்ட் அந்தோனி டி நீரோ ஆகத்து 17, 1943 இல் மன்ஹாட்டன், நியூயார்க் நகரத்தில் பிறந்தார். இவரின் தந்தை ராபர்ட் டி நிரோ , அமெரிக்க நடிகர் , தாய் விர்ஜீனியா அட்மைரல். இவரின் தந்தை அயர்லாந்து மற்றும் இத்தாலி வம்சாவளியைச் சர்ந்தவர். இவரின் தாய் டச்சு, இலண்டன், பிரெஞ்சு, ஜெர்மன் மரபினைச் சார்ந்தவர்.  

## தொழில் வாழ்க்கை
டி நீரோ தனது இருபதாம் வயதில் முதல் திரைப்படத்தில் நடித்தார். பிரையன் டி பல்மா 1963 இல் இயக்கிய தெ வெட்டிங் பார்ட்டி எனும் திரைப்படத்தில் நடித்தார். ஆனால் இந்தத் திரைப்படம் 1969 வரை வெளியாகவில்லை. பின்பு ரீஜர் கார்மெனின் பிளெடி மம்மா எனும் திரைப்படத்தில் 1970 இல் நடித்தார். 1973 இல் பேங் தெ ட்ரம் ஸ்லோவ்லி திரைப்படத்தில் பெரும் கூட்டிணைவு அடிப்பந்தாட்ட வீரராக நடித்ததில் இருந்து பரவலாக அறியப்படுகிறார். பின் மார்ட்டின் ஸ்கோர்செசியுடன் இணைந்து மீன் ஸ்ட்ரீட்ஸ் எனும் திரைப்படத்தில் 1973 இல் நடித்தார்.  

## திரைப்படங்கள்
ரொபேர்ட் டி நீரோ நடித்த திரைப்படங்களில் சில:  
- *தி காட்பாதர் பாகம் II*
- *த டியர் ஹண்டர்*
- *குட்பெலாஸ்*
- *சில்வர் லைனிங்சு பிளேபுக்*
- *அமெரிக்கன் ஹஸ்ல்*
# ஆர்னோல்டு சுவார்செனேகர்


**அர்னால்டு சுவார்சுநேகர்** ஒரு ஆத்திரிய-அமெரிக்கரும் முன்னாள் தொழில்முறை உடற்கட்டு கலைஞரும் ஆவார். இவர் விளம்பர வடிவழகரும், நடிகரும், திரைப்பட இயக்குநரும், தொழிலதிபரும், அரசியல்வாதியுமாவார். மேலும் இவர் அமெரிக்காவின் கலிபோர்னியா மாகாணத்தின் 38ஆவது ஆளுநராக உள்ளார்.  
அர்னால்டு தனது உடற்கலை பயிற்சியினை தனது 15ஆவது வயதிலிருந்தே செய்து வந்தார். இவர் முதல் முறையாக உலக ஆணழகன் பட்டத்தினை தனது 20ஆவது வயதில் வென்றார். மேலும் திரு.ஒலிம்பியா ஆணழகன் பட்டதை ஏழு முறை வென்றவரும் ஆவார். இவர் உடற்கட்டு கலையைப் பற்றி நிறைய நூல்களை எழுதியுள்ளார். இவர் ஹாலிவுட் திரைப்படங்களில் நடிக்க ஆரம்பித்த பிறகு புகழின் உச்சிக்கே சென்றார். இவரை "ஆஸ்ட்ரியன் ஓக்" என அழைத்தனர்.  

ரிபப்ளிக் கட்சியின் சார்பில் தேர்தலில் போட்டியிட்ட அர்னால்டு 2003 அக்டோபர் 7 இல் முதல் முறையாக ஆளுநராக வெற்றி பெற்றார்.  

## சொந்த வாழ்க்கை
அர்னால்டும் இவரது மனைவி மரியா ஸ்ரிவர்-உம் 25 ஆண்டுகளாக இணை பிரியாத மணவாழ்க்கையில் உள்ளார்கள். இவர்களுக்கு நான்கு குழந்தைகள் உள்ளனர்.  

## ஆரம்பகால வாழ்க்கை
சுவார்சுநேகர் ஆத்திரியாவில் உள்ள தாள் என்கிற சிறிய ஊரில் பிறந்தவர். சுவார்சுநேகர் ஆத்திரிய இராணுவத்தில் பணியாற்றி ஓராண்டு பணி நிறைவு செய்தவர். இவர் இராணுவத்தில் பணியாற்றிய பொழுது ஜூனியர்.திரு.ஐரோப்பா என்கிற ஆணழகன் பட்டதை வென்றவரும் ஆவார். அர்னால்டு உலக ஆணழகன் போட்டியில் கலந்து கொள்வதற்காக முதல் முறையாக 1966 இல் இலண்டன் நகருக்குச் சென்றார். அப்பொழுது இவர் இரண்டாம் இடம் மட்டுமே பெற முடிந்தது. அப்போட்டியில் நடுவராக இருந்த சார்லஸ் பென்னெட் என்பவர் அர்னால்டின் திறமைகளை கண்டு வியந்து அவராகவே அர்னால்டிற்கு பயிற்சி அளிக்க முன்வந்தார். அதன் பின்னர் அர்னால்டின் வெற்றிகளின் வாயிலாக படிப்படியாக முன்னேறி உச்சத்தினை அடைந்தார்.  

## அர்னால்ட் நடித்த படங்களில் சில
டோட்டல் ரீகால்,  
ட்ரூ லைஸ்  
பிரடேட்டர்  
டெர்மினேட்டர் 1, 2, 3  
கமாண்டோ  

## மேலும் பார்க்க
- *டெர்மினேட்டர் 2:த ஜட்ச்மண்ட் டே*
# சிட்டிசன்



***சிட்டிசன்*** (*Citizen*) 2001 ஆம் ஆண்டில் சரவண சுப்பையா இயக்கத்தில் வெளியான தமிழ்த் திரைப்படம் ஆகும். இது எஸ்.எஸ்.சக்கரவர்த்தி தயாரிப்பிலும் எஸ். சுப்பிரமணியத்தின் வழிகாட்டலிலும் அஜித் குமார், வசுந்தரா தாஸ், மீனா, நக்மா மற்றும் மணிவண்ணனின் நடிப்பில் உருவாகிய திரைப்படமாகும். இதற்கான இசையைத் தேவா உருவாக்கியிருந்தார். இத்திரைப்டத்தில் அஜித் குமார் 9 வேடங்களில் தோன்றியது குறிப்பிடத்தக்கதாகும்.  

## திரைக்கதை
ஒரு மாவட்ட கலெக்டர், நீதிபதி, காவற்துறை அதிகாரி ஆகியோர் பகல் நேரத்திலேயே கடத்தப்படுகின்றனர். இதற்கு சிட்டிசன் (*அஜித்*) என்பவரே உரிமை கோருகின்றார். மத்திய புலனாய்வுப் பிரிவு அலுவலர் சரோஜினி (*நக்மா*) இவற்றைப் ஆராய்ந்தபோது இவர்கள் அத்திப்பட்டி என்னும் ஒரு சிறு மீனவக் கிராமத்துடன் தொடர்பிருந்தமையும் அதில் இருந்த 600 கிராமத்தவர்களும் அடையாளமே இல்லாதபடி அழித்தொழிந்து போயிருந்தமை தெரியவருகின்றது. பல்லாண்டுகளுக்கு முன்னர் இக்கிராமத்தில் ஒரு கூட்டுப் படுகொலை நிகழ்ந்ததும் தெரியவருகின்றது. பின்னர் திரையில் **சிட்டிசன்** 20 வருடங்களிற்கு முன்னர் சிறுவனாக இருந்து எவ்வாறு காப்பாற்றப்பட்டது என்பது தெரியவருகின்றது.  

## நடிப்பு
| அஜித் | அறிவானந்தம், அப்துல்லா, அந்தோனி, சிட்டிசன் மற்றும் சுப்ரமணி |
| --- | --- |
| வசுந்தர தாஸ் | இந்து |
| மீனா | ஜெவிலி |
| நக்மா | CBI சரோஜி அரிச்சந்திரன் |
| பாண்டியன் | 'வாப்பா' |
| 'நிழல்கள்' ரவி | கலெக்டர் சந்தானம் |
| தேவன் | DGP தேவசகாயம் |
| அஜய் ரத்னம் | ACP கிருஷ்ண மூர்த்தி |
| கொச்சி ஹனிபா | மன்மதக் குட்டி |
| ஷர்மிளா | ஃபாத்திமா |
## பாடல்கள்

தேவாவின் இசையமைப்பில் உருவான இத்திரைப்படத்தில் இடம்பெற்ற பாடல்கள் இத்திரைப்படம் வெளியாவதற்கு முன்பாகவே ரசிகர்களின் பலத்த வரவேற்பைப் பெற்றன. பாடகர் திப்பு பாடிய *மேற்கே உதிக்கும் சூரியனே* எனும் பாடல் மிகச் சிறப்பான ஒரு வெற்றிப் பாடலாகும். அனைத்து பாடல்களையும் எழுதியவர் வைரமுத்து. "ஐ லைக் யூ" என்ற பாடல் **ஐ பீல் லோன்லி** என்ற பாடலை ஒத்திருந்தது. "பூக்காரா" என்னும் பாட்டு **டேக் எ சேன்ஸ் ஆன் மீ** என்னும் பாடலில் சாயலில் இருந்தது.
# கிளிநொச்சி மாவட்டம்


**கிளிநொச்சி மாவட்டம்** இலங்கையின் வட மாகாணத்தின் 5 மாவட்டங்களில் ஒன்றாகும். இதன் தலைநகரம் கிளிநொச்சி நகரமாகும். இது தேர்தல் நோக்கங்களுக்காக யாழ்ப்பாணத் தேர்தல் மாவட்டத்தில் உள்ளடக்கப்பட்டுள்ளது. இலங்கை நாடாளுமன்றத்தில் 1 ஆசனத்தைக் கொண்டுள்ளது. நிர்வாகத்துக்காக 03 வட்டச்செயளாலர் பிரிவுகளாக பிரிக்கப்பட்டுள்ளது. 2007 ஆம் ஆண்டுக் கணக்கின் படி சுமார் இரண்டு இலட்சம் மக்கள் இம்மாவட்டத்தில் இருந்தனர் .  
## நிருவாகக் கட்டமைப்பு
கிளிநொச்சி மாவட்டமானது நிருவாக வேலைகளுக்காக 4 பிரதேச செயலாளர் பிரிவுகளாகப் பிரிக்கப்பட்டுள்ளது 95 கிராம அலுவலர் பிரிவுகளாகப் பிரிக்கப்படுள்ளது. கிளிநொச்சி மாவட்டத்தில் உள்ள மக்கள் அனைவரும் 2009 ஆண்டு பெப்ரவரியில் முழுமையாக மாவட்டத்தை விட்டு இடம்பெயர்ந்திருந்தனர். பின்னர் 2009 ஒக்டோபர் மாதம் தொடக்கம் மீண்டும் படிப்படியாக மீள் குடியேற்றம் செய்யப்பட்டுள்ளனர்.  
| பிரதேச செயலாளர் பிரிவுகள் | பிரதான நகரம் | கிராம அலுவலர் பிரிவுகள் | பரப்பளவு சதுரக் கிலோமீட்டரில் | 2007 ஆம் ஆண்டு சனத்தொகை |
| --- | --- | --- | --- | --- |
| align=கண்டாவளை | align=கண்டாவளை | 16 | 209.70 | 58,286 |
| align=கரைச்சி | align=கிளிநொச்சி | 42 | 410.96 | 100,700 |
| align=பச்சிலைப்பள்ளி | align=பச்சிலைப்பள்ளி | 18 | 167.70 | 7,602 |
| align=பூநகரி | align=பூநகரி | 19 | 448.75 | 29,224 |
| **மொத்தம்** | **95** | **1,237.11** | **195,812** | } |

## உசாத்துணைகள்
# சாந்தா மொனிக்கா


**சான்டா மோனிக்கா** (ஆங்கிலம்: Santa Monica) மாநகரம் ஐக்கிய அமெரிக்காவில் உள்ள கலிபோர்னியாவில் ஒரு நகரம் ஆகும். சான்டா மோனிக்கா மேற்குப் பக்கத்தில் பசிபிக் மாக்கடல் உள்ளது. தவிர மற்றைய அனைத்துப் பக்கங்களிலும் லாஸ் ஏஞ்சலஸ் சுற்றி இருக்கிறது.  

## வரலாறு
சான்டா மோனிக்கா நவம்பர் 30, 1886ல் நகரமாக அறிவிக்கப்பட்டது.  

## புவியியல்
சான்டா மோனிக்கா நகரத்தின் பரப்பளவு 21.4 கி.மீ² (8.3 ச.மை).  

## மக்கள்
2005 ஆம் ஆண்டிற்கான மதிப்பீட்டின் படி, 96,500 மக்கள் வாழ்கிறார்கள்.
# துரைசாமி கெப்ரீ சாமுவேல் தினகரன்


**டி. ஜி. எஸ். தினகரன்** (ஜூலை 1, 1935 - பெப்ரவரி 20, 2008) (சுரண்டை, தமிழ்நாடு) அல்லது *துரைசாமி கெப்ரீ சாமுவேல் தினகரன்* இயேசு அழைக்கிறார் நிறுவனத்தின் அமைப்பாளரும் இந்தியாவின் முன்னனி கிறிஸ்தவ மறைபரப்புனருமாவார். இவர் காருண்யா பல்கலைக்கழகத்தின் வேந்தரும் ஆவார். தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தார். ஜெபகோபுரம் என்ற அமைப்பையும் நடத்தி வந்தார்.  

## குழந்தைப்பருவம்
துரைசாமி, எப்சிபா தம்பதிகளுக்கு ஒரே மகனாக தென் தமிழகத்தின் திருநெல்வேலி மாவட்டத்தில் தினகரன் பிறந்தார். இவரது தந்தை ஒரு பாடசாலை ஆசிரியர் ஆவர், தாய் எப்சிபா வீட்டுமனைவியாக இருந்தார். குடும்பம் மிகவும் வறுமையில் வாடியது. தாயார் குணப்படுத்தப்பட முடியாத நரம்பு வியாதியால் பாதிக்கப்பட்டு வந்தார்.  

## இயேசுவை ஏற்றல்
வாலிபராயிருந்தபோது வறுமையும், வேலையில்லாத் திண்டாட்டமும் காரணமாக 1955 பெப்ரவரி 11 அன்று தற்கொலை எண்ணத்துடன் தொடருந்துப் பாதைக்கு சென்றார். செல்லும் வழியில் காவல்துறையில் வேலை செய்த தனது சித்தப்பாவை சந்தித்தார். கடவுள் பக்தி நிறைந்த அவருடைய வார்த்தைகள் ஒவ்வொன்றும், தினகரனுடைய உள்ளத்தில் அளவில்லாத விசுவாசத்தை ஏற்படுத்தியது. அவருடைய வாழ்க்கை முற்றிலுமாக மாற்றப்பட்டது. அகமகிழ்வுடன் வீட்டிற்குச் சென்றார். முழங்காற்படியிட்டு இயேசுவை வணங்கத் தொடங்கினார்.  

## இறப்பு
நீண்ட நேரம் முழங்கால் படியிட்டு ஜெபம் செய்யும் பழக்கம் கொண்டவர் தினகரன். இதனால் இவரது மூட்டுகள் பாதிக்கப்பட்டன. நீண்ட நாள் சிகிச்சைக்குப் பிறகு ஓரளவு குணம் அடைந்தார். இந்த நிலையில் அவருக்கு சளித் தொல்லை மற்றும் சுவாச கோளாறு ஏற்பட்டது. நுரையீரல் பாதிக்கப்பட்டது. இந்த நிலையில் 2008 பெப்ரவரி தொடக்கத்தில் அவர் சென்னை அப்பல்லோ மருத்துவமனையில் அனுமதிகப்பட்டார். அவசர சிகிச்சை பிரிவில் தினகரனுக்கு மருத்துவர்கள் குழு சிகிச்சை அளித்து வந்தது. சிகிச்சை பலனின்றி 20.2.2008 அன்று காலை 6 மணிக்கு தனது 73வது அகவையில் தினகரன் மரணம் அடைந்தார்.
# உடுநுவரை



**உடுநுவரை** இலங்கையின் மத்திய மாகாணத்தின் கண்டி மாவட்டத்தில் அமைந்துள்ள 20 வட்டச் செயலாளர் பிரிவுகளில் ஒன்றாகும். கெலிஒயா இப்பிரிவில் அமைந்துள்ள முக்கிய நகரமாகும். இது மாவட்ட தலைநகரான கண்டி நகரத்தில் இருந்து தெற்குத் திசையில் அமைந்துள்ளது.  

## புவியியலும் காலநிலையும்
உடுநுவரை மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 568 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.  

## மக்கள்
இது சிங்களவரை பெரும்பான்மையாக கொண்ட ஒரு வட்டச் செயலாளர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.  

## கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை பெருந்தோட்டங்களும் காணப்படுகிறது.
# விக்கிப்பீடியா:ஆண்டு நிறைவுகள்/ஏப்ரல் 13


**ஏப்பிரல் 13**:  
- 1829 &ndash; பிரித்தானிய நாடாளுமன்றம் ரோமன் கத்தோலிக்கர்களுக்கு ஐக்கிய இராச்சியத்தில் வாக்களிக்கவும், நாடாளுமன்றத்தில் அமரவும் உரிமை அளித்தது.
- 1873 &ndash; ஐக்கிய அமெரிக்காவில் லூசியானாவில் இடம்பெற்ற தேர்தல் வன்முறையில் 60 ஆபிரிக்க அமெரிக்கர்கள் படுகொலை செய்யப்பட்டனர்.
- 1919 &ndash; **ஜலியான்வாலா பாக் படுகொலை** (படம்): அமிருதசரில் ஜலியான்வாலா பாக் திடலில் கூடியிருந்த மக்களை நோக்கி பிரித்தானியப் படையினர் சுட்டதில் 379 பேர் கொல்லப்பட்டனர். 1200 பேர் காயமடைந்தனர்.
- 1954 &ndash; காமராசர் சென்னை மாநிலத்தின் முதல்வரானார்.
- 1970 &ndash; நிலா நோக்கிச் சென்று கொண்டிருந்த அப்பல்லோ 13 விண்கலத்தில் ஆக்சிசன் தாங்கி வெடித்து பெரும் சேதம் ஏற்பட்டது.
- 1975 &ndash; லெபனானில் 27 பாலத்தீனர்கள் கொல்லப்பட்டதை அடுத்து அங்கு 15-ஆண்டுக்கால உள்நாட்டுப் போர் ஆரம்பமானது.
- 1987 &ndash; மக்காவு தீவை மக்கள் சீனக் குடியரசிடம் 1999 இல் ஒப்படைக்கும் ஒப்பந்தம் போர்த்துக்கலுக்கும் சீனாவுக்கும் இடையில் எட்டப்பட்டது.
**மே. ரா. மீ. சுந்தரம்** (பி.&nbsp;1913) **பட்டுக்கோட்டை கல்யாணசுந்தரம்** (பி.&nbsp;1930) **எஸ். பாலச்சந்தர்** (இ.&nbsp;1990)
# ஏஞ்சல் அருவி



**ஏஞ்சல் அருவி** என்பது வெனிசுவேலா நாட்டில் அமைந்துள்ள ஒரு அருவி ஆகும். உலகின் மிக உயரமான தடையின்றி வீழும் அருவியான இது 979 மீட்டர் (3,212 அடி) உயரமும் 07 மீட்டர் (2,648 அடி) வீழ்ச்சியும் கொண்டுள்ளது. இது வெனிசுவேலா நாட்டின் பொலிவர் மாநிலத்தில் உள்ள கனைமா தேசியப் பூங்காவில் அமைந்துள்ள *ஆயன்-டெபுய்* என்ற மலையின் விளிம்பில் இருந்து வீழ்கிறது..  

இந்த அருவியின் முன்பு முதன்முதலில் பறந்தவர் ஐக்கிய இராச்சியத்தைச் சேர்ந்த *ஜிம்மி ஏஞ்சல்* என்பவர் ஆவார். ஆகவே அவரது நினைவாக இது *ஏஞ்சல் அருவி* என்ற பெயர் பெற்றது. மேலும் அவரது அஸ்தி ஏஞ்சல் அருவியில் கரைக்கப்பட்டது.